Domino sacro fratri Lamberto emptori, ego, in Dei nomine, Raimfredus et uxor mea Aldegaldis, venditores, vendidimus tibi curtilum cum vinea, dimidium scilicet juris nostri, quæ est sita in pago Cabilonense, in fine Rofiacense, in Vetus Molinum vo[cant]; et accepimus a te precium de casa beati Petri Cluniensis cenobii denariorum solidos VIIIº. Quapropter censsuimus predictam vineam medietatem, que terminat de uno fronte terræ Sancte Mariæ et de alio fronte terræ Sancti Marcelli, de uno latere Sancte Mariæ, et de alio terre Sancti Marcelli, eternaliter possidendam fratribus comanentium loco Cluniensis cenobii. Ut autem carta hec venditionis a nobis facta in eternum firma ac stabilis permaneat, manibus propriis eam subter firmavimus et firmare rogavimus, sine ullo contradicente. Si quis autem heredum nostrorum conclamare aut aliquid calumpniare rectoribus supradicti loci Cluniensi presumpserit, non valeat vindicare quod querit; sed judiciaria convictus juditio, auri uncias IIII [persolvat]. Acta Belmontense, atrio beatæ Mariæ. S. Raimfredi et Aldegardis, uxoris suæ, qui fieri jusserunt et firmare rogaverunt. S. Bovonis, Leotardi, Basini, Leotardi, Cons..., Arberti, Petroni, Vuandalberti, Tedoni, Constantii. Fidem fecerunt contra Raimfredum de ista carta: Bovo, Basinus, Teotardus, Arbertus, Petrus, Arenbertus, Constancius, Vuandalbertus. Sigbaldus scribsit, regnante Rotberto rege.